‘บ้านปู’ตั้งเป้า จ่ายปันผลปีนี้ไม่ต่ำกว่า16บ.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — “บ้านปู” ตั้งเป้าปีนี้ปันผลไม่ต่ำกว่า 16 บาท อัดงบเฉียด 100 ล้านเหรียญสหรัฐ พัฒนาขยายธุรกิจถ่านหิน 
นางสมฤดี ชัยมงคล ประธานเจ้าหน้าที่การเงิน บริษัท บ้านปู (BANPU) เปิดเผยว่า ปี 2553 บริษัทตั้งเป้าหมายจ่ายเงินปันผลไม่ต่ำกว่าปี 2552 ที่ 16 บาท เพิ่มขึ้น 33% จากปี 2551 ซึ่งสถิติที่ผ่านมาปันผลเพิ่มขึ้นต่อเนื่อง 
นอกจากนี้ คาดว่ารายได้ปีนี้ใกล้เคียง 5.7 หมื่นล้านบาท ในปีก่อน เนื่องจากราคาขายถ่านหินต่ำกว่าปีที่แล้ว และค่าเงินบาทที่แข็งค่าขึ้น รวมทั้งรับรู้ส่วนแบ่งกำไรจากโรงไฟฟ้าบีแอลซีพีลดลงตามสัญญาซื้อขายไฟฟ้า
นายชนินท์ ว่องกุศลกิจ ประธานเจ้าหน้าที่บริหาร BANPU กล่าวว่า หลังปันผลมีทุนสุทธิ 5 หมื่นล้านบาท ใช้ขยายกิจการ ปัจจุบันสัดส่วนหนี้สินสุทธิต่อทุนอยู่ที่ 0.16 เท่า มีความสามารถในการกู้เงินได้อีก 6 หมื่นล้านบาท ไม่ให้เกินเป้า 1 เท่า
สำหรับปีนี้จัดสรรงบลงทุน 96 ล้านเหรียญสหรัฐ จากงบลงทุนระยะยาว 6 ปี (25532558) ที่ 466 ล้านเหรียญสหรัฐ เพื่อพัฒนาและขยายธุรกิจถ่านหินที่มีอยู่ โดยลงทุนในอินโดนีเซีย 75 ล้านเหรียญสหรัฐ และ 21 ล้านเหรียญสหรัฐ ในการพัฒนาเหมืองเกาเหอ และขยายเหมืองเฮ่อปี้ในจีน
ทั้งนี้ ตั้งเป้าการผลิตและขายถ่านหินจากอินโดนีเซีย 23 ล้านตัน จาก 21.6 ล้านตัน ในปี 2552 โดยปริมาณถ่านหินที่เพิ่มขึ้นมาจากแหล่งผลิตถ่านหินใหม่ที่ทิศตะวันออกของเหมืองอินโดมินโค และพื้นที่ผลิตถ่านหินทางทิศใต้ของเหมืองทรูบาอินโด